stanford-oval/wikipedia huggingface dataset:
משבר הפליטים האוקראיני (2022)
מדינות > בריטניה

בריטניה הודיעה כי אזרחים בריטים ואזרחים אוקראינים החיים בבריטניה יורשו להביא את בני משפחתם המורחבת מאוקראינה.
בוריס ג'ונסון הצהיר כי בריטניה יכולה לקלוט 200,000 פליטים אוקראינים.
מדינות > ישראל

הסוכנות היהודית יזמה פינוי של יהודי אוקראינה וקרובי משפחותיהם לישראל דרך ורשה, בעוד שדיפלומטים ישראלים פינו אזרחים ישראלים מהקהילה החסידית של אומן וממקומות אחרים, כמו גם אזרחים של לבנון, סוריה ומצרים.
משרד הפנים הודיע על תקנות הגירה חדשות לפליטים מאוקראינה.
ישראל שלחה דרך האוויר ציוד רפואי, ופתחה סמינרים און-ליין להתמודדות עם טראומה, למטפלים ואנשי מקצוע.
ב-23 במרץ 2022, נחנך בעיר מוסטיסקה במערב אוקראינה בית חולים שדה ישראלי "כוכב מאיר", לטובת פליטי המלחמה. בית החולים הנקרא על שם גולדה מאיר, הוא הראשון מסוגו שהוקם בזמן המלחמה, מכיל מחלקות מיון ואשפוז לילדים ומבוגרים וחדר לידה, כאשר טכנולוגיות מתקדמות וצוות מומחי שיבא לרפואה וירטואלית עומדים לרשות הצוות, לסיוע מרחוק.
מדינות > סרי לנקה

סרי לנקה הודיעה כי היא מאריכה את הוויזות של תיירים רוסים ואוקראינים בחודשיים.
מדינות > צרפת

עמנואל מקרון הכריז ביום שישי 25 בפברואר כי צרפת עומדת לצד האוקראינים ופועלת עם שותפיה ובעלות בריתה לסיום המלחמה, בנושא קליטת פליטים אוקראינים. צרפת "תיקח את חלקה" בקליטה של פליטים אוקראינים.
ראו גם

משבר ההגירה באירופה
הערות שוליים

↑  tagesschau.de, UN: Mehr als 500.000 Menschen aus der Ukraine geflüchtet, tagesschau.de (בגרמנית)
↑  DPG Media Privacy Gate, myprivacy.dpgmedia.be
↑  Putin droht weiter: Auch Innenminister will ukrainische Flüchtlinge aufnehmen, MeinBezirk.at (בגרמנית)
↑  Aditi Sangal, Adrienne Vogt, Helen Regan, Adam Renton, Jessie Yeung, Rob Picheta, Ed Upright and Meg Wagner, UNHCR: Ukraine could become "Europe's largest refugee crisis this century", CNN, ‏1 במרץ 2022 (באנגלית)
↑  כ-6.5 מיליון אוקראינים נעקרו מבתיהם מאז פלשה רוסיה לאוקראינה, באתר זמן ישראל, 18 במרץ 2022
↑  הפליטים שבים הביתה: יותר מ-870 אלף אזרחים שנמלטו חזרו לאוקראינה, באתר חדשות 13, 12 באפריל 2022
↑  ד&;ר אור לביא, זלנסקי ופוטין בונים על נצחון בספטמבר, באתר זמן ישראל, 31 במאי 2022
↑  6 חודשים, עשרות אלפי הרוגים, 15 מיליון פליטים: חצי שנה למלחמת אוקראינה, באתר ynet, 22 באוגוסט 2022
↑  טלי גולדשטיין‏, אוקראינה תחגוג יום עצמאות מדמם - במקביל לחצי שנה של לחימה, באתר וואלה, 23 באוגוסט 2022
↑  Boris Johnson bows to pressure, opens door to Ukrainian asylum seekers, Australian Financial Review, ‏2022-03-01 (באנגלית)
↑  UK could take in over 200,000 Ukrainian refugees, says Johnson, The Jerusalem Post | JPost.com (באנגלית אמריקאית)
↑  סיון חילאי, התנאי של ישראל לכניסת אוקראינים: מכרים בארץ - וערבות של 10,000 שקל לאדם, באתר ynet, 1 במרץ 2022
1 2  אזעקה עם פתיחת ביה"ח הישראלי, נערה ממריופול טופלה: "בורחות כבר שבועות", באתר ynet, 22 במרץ 2022
↑  שנולדה בקייב
↑  Sri Lanka Extends Visas Of Russian, Ukrainian Tourists By 2 Months, NDTV.com
↑  Sri Lanka permits free visa extension to Ukrainian, Russian tourists as war rages, EconomyNext, ‏2022-03-01 (באנגלית)
↑  "Sur l'accueil de réfugiés ukrainiens, la France solidaire mais dans l'attente". Le Monde.fr (בצרפתית). 2022-02-26. נבדק ב-2022-03-02.
פליטים בתחנת הרכבת פשמישל בפולין
פליטים יהודים מז'יטומיר בישראל, 8 במרץ 2022
סופיה מורטובה

סופיה איוונובנה פודוזדובה-מורטובה (ברוסית: Софья Ивановна Подуздова-Муратова; ‏13 ביולי 1929 לנינגרד – 28 בספטמבר 2006, מוסקבה) הייתה מתעמלת סובייטית. אלופה אולימפית (מלבורן 1956 ורומא 1960), בעלת 8 מדליות, מהן 2 מדליות זהב ואלופת עולם (רומא 1954, מוסקבה 1958 ופראג 1962).
ביוגרפיה

סופיה מורטובה נולדה בלנינגרד בשם סופיה פודוזדובה. במהלך המצור על לנינגרד, במהלך מלחמת העולם השנייה היא פונתה מהעיר ביחד עם גן ילדים בה היו ילדי אחותה. אימה נפטרה במהלך המצור. היא התגוררה במשפחת אחותה הגדולה. היא החלה להתאמן בשנת 1943. בשנת 1949 נכללה לראשונה בנבחרת ברית המועצות. בשנת 1951 היא התחתנה עם ולנטין מורטוב, אף הוא מתעמל אולימפי מצטיין, בעל 5 מדליות אולימפיות, מהן 4 זהב ו-1 כסף. לזוג נולדו שני ילדים, סרגיי (1952) ואנדריי (1961). היא התאמנה בהדרכתו של איגור ז'וראבלב.
לפני אולימפיאדת הלסינקי (1952) נפצעה מורטובה ולכן לא השתתפה במשחקים.
ביוגרפיה > מדליית זהב באליפות העולם וההחמצה הגדולה

באליפות העולם בהתעמלות שנערכה ברומא שבאיטליה בשנת 1954 הובילה מורטובה את נבחרת ברית המועצות לניצחון בתחרות קרב רב קבוצתי. לאחר מכן, בתחרות האישית היא הובילה בתחרות קרב-רב אישי אך לקראת התרגיל האחרון על סוס הקפיצות היא שברה את ידה במהלך החימום ופרשה מהמשך התחרות.
ביוגרפיה > מדליית זהב אולימפית

באולימפיאדת מלבורן (1956) היא זכתה ב-4 מדליות, מדליית זהב בתחרות קרב רב קבוצתי ו-3 מדליות ארד אישיות, בתחרות קרב-רב אישי (74.466 נק') אחרי כוכבות המשחקים בת ארצה לריסה לטינינה (74.933 נק') ואגנס קלטי היהודיה מהונגריה (74.633 נק'), בתרגיל על המקבילים המדורגים ובתרגיל על הקורה.
באליפות העולם בהתעמלות שנערכה במוסקבה בשנת 1958 זכתה מורטובה ב-3 מדליות, 1 זהב ו-2 ארד. מדליית זהב בתחרות קרב-רב קבוצתי ושתי מדליות ארד אישיות בתרגיל על הקורה ובתרגיל על סוס קפיצות.
בשנת 1959 הפציעה הישנה גרמה להפסקת אימוניה ולא היה ברור האם תוכל מורטובה להשתתף באולימפיאדת רומא (1960). שלושה חודשים לפני המשחקים היא עברה ניתוח והצליחה להשתקם. במשחקים עצמם היא זכתה ב-4 מדליות, 1 זהב, 2 כסף ו-1 ארד. מדליית זהב בתחרות קרב-רב קבוצתי. מדליות כסף, בתחרות קרב-רב אישי, שוב אחרי לריסה לטינינה ובתרגיל על סוס הקפיצות ומדליית ארד בתרגיל על הקורה.
באליפות העולם בהתעמלות שנערכה בפראג, באותה העת צ'כוסלובקיה בשנת 1962 זכתה מורטובה במדליית זהב בתחרות הקרב-רב קבוצתי.
באליפות העולם של שנת 1960 היא זכתה בקרב-רב קבוצתי.
בשנת 1964 היא השתתפה במספר תחרויות כולל ביפן על מנת להשתתף באולימפיאדת טוקיו (1964) אף על פי שנכללה בסגל הנבחרת למשחקים האולימפיים היא הוחלפה ברגע האחרון במתעמלת צעירה יותר.
בשנת 1965 החלה מורטובה לאמן ופעלה בתחום זה במשך כ-34 שנים.
ב-25 בספטמבר 2006 נפטרה מורטובה שבועיים לפני מותו של בעלה ב-6 באוקטובר, ולנטין מורטוב.
תארים והישגים

מורטובה זכתה בסך הכל ב-18 מדליות זהב, 11 מדליות כסף ו-9 מדליות ארד באליפות ברית המועצות בהתעמלות, מהן 5 מדליות זהב בתחרות קרב-רב אישי (1954, 1955, 1957, 1960 ו-1963), 4 מדליות כסף בתחרות קרב-רב אישי (1956, 1958, 1959 ו-1962) ומדליית ארד אחת בתחרות קרב-רב אישי (1951).
ננסי הולדר

| --- | --- |
אין תמונה חופשית
 לידה:  29 באוגוסט 1953 (בת 71) לוס אלטוס, ארצות הברית 
 מדינה:  ארצות הברית 
 שם עט:  Melissa J. Morgan 
 עיסוק:  סופרת
 מקום לימודים:  אוניברסיטת קליפורניה בסן דייגו 
 שפות היצירה:  אנגלית אמריקאית 
 סוגה:  מדע בדיוני, אימה
 פרסים והוקרה:  פרס ברם סטוקר לרומן (1994)  פרס ברם סטוקר לסיפור קצר (1993)  פרס ברם סטוקר לסיפור קצר (1991)  פרס ברם סטוקר למפעל חיים (2022)  פרס ברם סטוקר לסיפור קצר (1994) 
 www.nancyholder.com
 
ננסי לינדזי ג'ונס-הולדר (באנגלית: Nancy Lindsay Jones-Holder) היא סופרת מדע בדיוני ואימה אמריקנית.
ביוגרפיה

הולדר נולדה בלוס אלטוס בקליפורניה. גדלה בקליפורניה וביפן. בוגרת אוניברסיטת קליפורניה בסן דייגו. כתבה בעבר בשם העט מליסה ג'יי מורגן.
זכיות בפרסים > Bram Stoker Award

סיפור קצר: Lady Madonna (1991)
סיפור קצר: I Hear the Mermaids Singing (1993)
סיפור קצר: Cafe Endless: Spring Rain (1994)
נובלה: Dead in the Water (1994)
ביבליוגרפיה > נובלות

Jessie's Song (1983)
Winner Take All (1984)
The Greatest Show on Earth (1984)
Finders Keepers (1985)
His Fair Lady (1985)
Out of This World (1985)
Once in Love with Amy (1986)
Emerald Fire (1986)
Rough Cut (1990)
The Ghosts of Tivoli (1992)
Cannibal Dwight's Special Purpose (1992)
Making Love (1993) (עם מלאני טם)
Dead in the Water (מאי 1994, Dell, ISBN 0-440-21481-5)
Witch-Light (1996) (עם מלאני טם)
Bridal Bedlam' (1999) (עם דיאנה ג'י גלאגר)
Pearl Harbor, 1941 (2000)
Spirited (2004)
Pretty Little Devils (2006)
Daughter of the Flames (2006)
Daughter of the Blood (2006)
The Rose Bride (2007)
On Fire a Teen Wolf novel (2012)
Crimson Peak (2015)
Ghostbusters, (יוני 2016, Tor Books, ISBN 0-765-38843-X)
Wonder Woman, (יוני 2017, Titan Books, ISBN 978-1-7856-5378-0)
ביבליוגרפיה > אוספים

Wings and Other Poems (שירים) (1972)
ביבליוגרפיה > סדרות ספרים

The Six Families (1998)
Legacies and Lies (1999)
Invasions (2000)
Witch (2002) (עם דבי ויגייה)
Curse (2002) (עם דבי ויגייה)
Legacy (2003) (עם דבי ויגייה)
Spellbound (2003) (עם דבי ויגייה)
Resurrection (2009) (עם דבי ויגייה)
Camp Confidential (2005)
Possessions (2009)
The Evil Within (2010)
The Screaming Season (מרץ 2011)
Crusade (2010) (עם דבי ויגייה)
Damned (2011) (עם דבי ויגייה)
Vanquished (2012) (עם דבי ויגייה)
Unleashed (2011) (עם דבי ויגייה)
Hot Blooded (July 9, 2012) (עם דבי ויגייה)
Savage (2013) (עם דבי ויגייה)
ביבליוגרפיה > סיפורים קצרים

Tales of Zorro
The Eternal Kiss: 13 Vampire Tales of Blood and Desire (עם דבי ויגייה)
Furry Fantastic (עם בל הולדר)
Pandora's Closet (עם בל הולדר)
ביבליוגרפיה > באפי ציידת הערפדים > נובלות

1997: Halloween Rain (עם כריסטופר גולדן)
1998: Blooded (עם כריסטופר גולדן)
1998: Child of the Hunt (עם כריסטופר גולדן)
1998: The Angel Chronicles, Vol. 1
1999: The Gatekeeper trilogy (עם כריסטופר גולדן)
1999: Immortal (עם כריסטופר גולדן)
1999: The Angel Chronicles, Vol. 3
1999: The Sunnydale High Yearbook
2000: The Evil That Men Do
2000: Not Forgotten
2000: Unseen (עם ג'ף מריוט)
2001: The Book of Fours
2002: The Journals of Rupert Giles, Vol. 1
2002: Endangered Species
2003: Blood and Fog
2004: Heat
2005: Keep Me in Mind
2005: Queen of the Slayers
2006: Carnival of Souls
ביבליוגרפיה > באפי ציידת הערפדים > סיפורים קצרים

How I Survived My Summer Vacation (2000)
Tales of the Slayer (2001)
The Longest Night (2002)
ביבליוגרפיה > אנתולוגיות

An Apple for a Creature (אוגוסט 2012)
ביבליוגרפיה > אנתולוגיות > ספרי עיון

אנג'ל: תיקי החקירה, כרך א' (עם ג'ף מריוט ומריאליזבת' הארט) (1999)
אנציקלופדיית באפי (2017)
סגסוגת

סגסוגת, מֶסֶג או נתך היא שילוב של שני יסודות או יותר, אשר לפחות אחד מהם הוא מתכת, וגם תוצאת השילוב היא בעלת תכונות מתכתיות, ומתאפיינת בקשר מתכתי. החומר המתכתי הנוצר הוא לרוב בעל תכונות שונות באופן משמעותי מרכיביו. היסודות בסגסוגת עשויים להיות מפוזרים באופן אחיד, כתמיסה מוצקה, או באופן לא אחיד, עם אזורים (פאזות) עשירים פחות או יותר באחד המרכיבים. בדרך כלל מייצרים סגסוגות על ידי התכת המרכיבים בטמפרטורה גבוהה מנקודת ההתכה שלהם, אולם ניתן לייצר סגסוגות מסוימות גם בטיפול מכני, בטמפרטורה נמוכה (Mechanical alloying).
תכונות

הסגסוגת "יורשת" חלק מתכונות היסודות המרכיבים אותה, בדרך כלל תכונות פיזיקליות כגון צפיפות, תגובתיות והולכה חשמלית ותרמית.
לעומת זאת, תכונות הנדסיות כגון מאמץ מתיחה, מודול יאנג וכוח גזירה עשויות להיות שונות בתכלית מן התכונות של החומרים המרכיבים את הסגסוגת. בין שאר הגורמים, הדבר נגרם עקב שונות גודל האטומים בתוך הסגסוגת - אטומים גדולים יפעילו כוח דוחס על אטומים שכנים, ואילו אטומים קטנים יותר יפעילו כוחות מותחים על שכניהם. בניגוד למתכות טהורות, שם האטומים חופשיים יותר לזוז, תכונה זו עוזרת לסגסוגת להתנגד לעיוותים.
בניגוד למתכות טהורות, לרוב הסגסוגות אין נקודת היתוך אחת. במקום זאת, יש להן טווח היתוך שבו החומר הוא תערובת של מוצק ונוזל. הטמפרטורה שבה ההתכה מתחילה נקראת מוצקיות (solidus), וזאת שבה ההתכה מושלמת נקראת נוזליות (liquidus).
סוגי סגסוגות

סגסוגת המורכבת משני מרכיבים נקראת סגסוגת שניונית (בינארית), סגסוגת המורכבת משלושה מרכיבים נקראת סגסוגת שלישונית, וסגסוגת המורכבת מארבעה מרכיבים נקראת סגסוגת רביעונית.
ברוב הסגסוגות השניוניות יש יחס מסוים בין אחוזי שני המרכיבים בסגסוגת שבו יש רק נקודת התכה אחת ונקודה זאת נקראת "נקודה יוטקטית" (eutectic). סגסוגות שיש להן נקודה יוטקטית נקראות סגסוגות יוטקטיות.
שימוש

מסגים מתוכננים כך שיהיו להם תכונות יותר רצויות מן המרכיבים שלהם. למשל, פלדה היא מסג מברזל ופחמן, החזק יותר מברזל.
מסגים מסוימים הם בשימוש כל כך נרחב ביחס למתכות הבסיס שמהן הם עשויים שהשם של המתכת העיקרית שמרכיבה את המסג הוא השם של המסג. למשל, זהב 14 קרט (58%) הוא מסג של זהב עם יסודות אחרים. בדומה, הכסף בתעשיית התכשיטים והאלומיניום אשר משמש כחומר בנייה הם גם מסג.
לגילוי המסגים חשיבות רבה בהתפתחות הטכנולוגיה והתרבות. גילוי תהליך יצור הארד (ברונזה) באלף השלישי לפני הספירה, הביא לשינוי חשוב ביותר בהתפתחות האדם שהביא להגדרת התקופה כתקופת הברונזה. להמצאת מסג הדוראלומין (Duralumin) אשר מורכב משילוב של אלומיניום, נחושת ומגנזיום ב-1909, הייתה השפעה מכרעת על התפתחות התעופה, מאחר שהמסג החדש קל בהרבה מהפלדה וחזק בהרבה מהאלומיניום.
דוגמאות לסגסוגות ומרכיביהן העיקריים

יצוין, כי רשימה זו היא דוגמה בלבד. קיימות אלפי סגסוגות ולא ניתן לבנות רשימה המכילה את כולן.
| שם | רכיבים עיקריים |
| --- | --- |
אלפקה: נחושת וניקל
ארד (ברונזה): נחושת ובדיל
דורלומין (Duralumin): אלומיניום ונחושת
כסף סטרלינג: כסף ונחושת
מגנליום (Magnalium): מגנזיום ואלומיניום
מתכת הלחמה (Solder): בדיל ועופרת
סילומין (Silumin): אלומיניום וצורן
פיוטר: בדיל ונחושת
פלדה: ברזל ופחמן
פליז: נחושת ואבץ
קובר (Kovar): ברזל, ניקל וקובלט
קופרניקל (Cupronickel): נחושת וניקל
ניכרום (Nichrome): ניקל וכרום
כבלי פלדה
סגר

ערך זה עוסק בהגבלת תנועה של אוכלוסייה. אם התכוונתם למשמעות אחרת, ראו .
סגר הוא מצור המוטל על מדינות או על תושבים, לרוב בשל מטרות ביטחוניות או רפואיות. הסגר מונע או מגביל תושבים, סחורות, כלי שיט או כלי טיס מלצאת מהאזור (ולעיתים גם להיכנס אליו). אולם, בניגוד לעוצר הוא מאפשר תנועה בתוך תחומי הסגר. הסגר נאכף לרוב באמצעות הקמת מחסומים צבאיים על הכניסות לאזור, ועל ידי ביצוע פטרולים לאורך גבולותיו.
סגר בשטחי יהודה ושומרון

בתחילת ינואר 1991, במהלך מלחמת המפרץ, בוטל היתר היציאה הכללי שהוענק לתושבי השטחים הפלסטיניים, והם נדרשו להצטייד בהיתר כניסה לישראל מהמנהל האזרחי, במדיניות שכונתה "סגר כללי". זו הייתה הפעם הראשונה מאז 1972 שבה הופרדו השטחים הפלסטיניים מישראל. ב-15 בינואר הוטל, בנוסף לסגר, עוצר כללי, שבחלק מהערים והכפרים נמשך למעלה מחודש. צעדים אלה פגעו בחופש התנועה וכן בשירותי הרפואה שניתנו לתושבי השטחים.
מאז נמשך הסגר על השטחים הפלסטיניים, המתנה את כניסתם של התושבים הפלסטינים לישראל בהיתר, אשר מונפק להם על ידי מנהלת תיאום וקישור או על ידי המנהל האזרחי בכפיפות לקריטריונים אשר נקבעו תחת מתאם פעולות הממשלה בשטחים. לעיתים, כמו למשל בחגים יהודיים או בעקבות מאורעות ביטחוניים מוקשחים תנאי הסגר. בזמן זה, גם היתרים שהונפקו כדין ולתאריכים תקפים, לא יכובדו בכניסה למעברי לשטחי מדינת ישראל. הסגר אינו מונע בהכרח מעבר בין יישובים פלסטינים (כתר) או תנועה בתוך היישוב הפלסטיני עצמו (עוצר).
הסיבות להטלת הסגר מגוונות וכללות אירועים ביטחוניים, כמו פיגועים או התרעות לניסיונות חדירת מחבלים, אך גם אירועים במובנים רחבים יותר המעלים חשש למתיחות ולהתלקחות.
סגר גם מוטל באופן עקבי בזמן חגים יהודיים, הן על-מנת לסכל את כוונות ארגוני טרור להוציא לפועל פיגועים בזמן החג, כפי שקרה בפורים 1996 בפיגוע בדיזנגוף סנטר או בפסח 2002 בפיגוע במלון פארק, וכן על מנת לאפשר גם לאנשי מערכת הביטחון לנצל את חופשות החג.
הסגר על רצועת עזה

בעקבות חטיפת גלעד שליט ב-2006 והשתלטות חמאס על רצועת עזה הכריזה ישראל על הרצועה תחת שלטון חמאס כ"יישות עוינת" והטילה סגר יבשתי וימי על הרצועה. עד אז הוטל סגר על הרצועה רק למעבר לאיו"ש או לכניסה לישראל. החל מ-2006, במסגרת הסגר נמנע יבוא מסחרי של מוצרים לא חיוניים בין הרצועה לעולם, והכנסת חומרים דו-שימושיים הוגבלה.
במסגרת הסגר הותרה הכנסה מוצרים אסורים ביבוא מסחרי בידי ארגוני הסיוע הבינלאומיים. החלטה זאת מחלישה את הכלכלה הישראלית והפלסטינית (אשר נהגו, עד הטלת הסגר, לסחור זו עם זו), ומגבירה את התלות של כלל האוכלוסייה הפלסטינית בסיוע מזון וביבוא דרך המנהרות. מאז הטלת הסגר עבר חלק ניכר של היבוא המסחרי הפלסטיני, שעד 2006 עבר דרך נמל אשדוד ומסופי-הסחורות הישראלים, למעבר דרך המנהרות. המנהרות, שהוקמו בתחילה על-מנת לאפשר הברחה של אמל"ח ומעבר אישים שישראל הגבילה את תנועתם, עברו לשימושים אחרים. כיום המנהרות התרחבו והן מאפשרות הכנסת מכוניות, אופנועים, בקר וצאן, מוצרי דלק, מזון, סיגריות, סמים ועוד.
מצרים, מצידה, מלאה את חלקה בהסכם המעברים משנת 2005 והטילה גם היא סגר על הגבול הקרקעי שלה עם הרצועה ולמעט מספר מקרים לא אפשרה מעבר אנשים וסחורות דרך מעבר רפיח.
פעילי שמאל רדיקלי בינלאומיים ופעילים פרו-פלסטיניים ניסו מספר פעמים לשבור בכוח את הסגר על עזה דרך הים, וארגנו ספינות שנשאו מזון, חומרי בניין וסיוע הומניטרי לרצועה. כולן נעצרו בידי חיל הים והפעילים שעליהן גורשו. המשט המשמעותי בניהם אירע במאי 2010, אז ארגן ה-IHH משט לרצועת עזה בן 9 ספינות, במטרה "לשבור את המצור על עזה". המשט הסתיים בהתנגשות אלימה על גבי הספינה "מווי מרמרה" בין לוחמי שייטת 13 לפעילים המשט, שהיו חמושים בחלקם. התקרית גררה ביקורת קשה על ישראל בעולם ולמשבר דיפלומטי עם טורקיה.
ראו גם

עוצר
כתר (משטר תנועה)
הסגר (בריאות)
הערות שוליים

↑  עדכון רשימת הפריטים המפוקחים לרצועת עזה, ‏אוקטובר 2002
↑  עקב סגירת קרני הושמדו טונות של פירות, באתר ערוץ 7, 19 ביוני 2007
ערך זה הוא קצרמרבנושא צבא. אתם מוזמנים לתרום לוויקיפדיה ו.
סופיה מגדלנה מברנדנבורג-קולמבך

סופיה מגדלנה מברנדנבורג-קולמבך (בגרמנית: Sophie Magdalene von Brandenburg-Kulmbach; ‏28 בנובמבר 1700 – 27 במאי 1770), הייתה אשתו של כריסטיאן השישי, מלך דנמרק.
ביוגרפיה

סופיה מגדלנה נולדה ב-ארמון שנברג, מרקיזות ברנדנבורג-קולומבך ב-28 בנובמבר 1700, לכריסטיאן היינריך, מרקיז ברנדנבורג-ביירוית-קולמבך ולסופיה כריסטינה מוולפשטיין, בתם של אלברכט פרידריך, רוזן וולפשטיין וסופיה לואיזה, רוזנת קסטל-רמהילד. בצעירותה היא גדלה בחצרה של כריסטיאנה אברהרדינה מברנדנבורג-ביירוית, שהייתה מלכת פולין ואשתו של אוגוסט השני, מלך פולין.
פרדריק הרביעי, מלך דנמרק שלח את בנו כריסטיאן, נסיך הכתר של דנמרק למסע ברחבי אירופה בלוויית מנהל משק הבית שלו, אולריק אדולף הולשטיין, על מנת למצוא לעצמו כלה, והלה החליט ללא היסוס להינשא לסופיה מגדלנה. השניים נישאו ב-7 באוגוסט 1721, כאשר כריסטיאן היה עדיין נסיך הכתר, וטקס הנישואין התקיים בפרץ' (Pretzsch) שסקסוניה.
בשנת 1730 מת חמיה פרדריק הרביעי, מלך דנמרק, ובעלה הוכתר ככריסטיאן השישי, מלך דנמרק. סופיה מגדלנה הייתה מאוד לא פופולרית בדנמרק, ותוארה כגאה, יהירה ובזבזנית. בנוסף, היא דיברה אך ורק בגרמנית, ולא למדה מעולם דנית. בנה, שהתלהב מהלשון והתרבות הדנית, נקרא על ידה בבוז הנסיך הדני. סופיה מגדלנה ובעלה היו דתיים אדוקים, וגרמו לתחושת דחייה וניכור מחצר המלוכה בקרב העם.
כתר חדש נעשה לסופיה מגדלנה, משום שלא רצתה ללבוש את הכתר שהיה למלכה אנה סופיה ראוונטלו השנואה. בשל אהבתו העזה של כריסטיאן השישי לסופיה מגדלנה, הוא בנה לכבודה את הטירות כריסטיאנסבורג, פרידריכרוס, הירשהולם וזופינברג. בעניינים הציבוריים הייתה לסופיה מגדלנה השפעה ניכרת, שנמשכה גם בתקופת שלטונו של בנה, ובין השאר היא הייתה אחראית על פיטוריו של המרשל אדם גוטלוב פון מולטקה.
לאחר מות בתה לואיזה היא שידכה לחתנה ארנסט פרידריך השלישי, דוכס סקסוניה-הילדבורגהאוזן, שעליו הייתה לה השפעה מאוד גדולה, את אחייניתה כריסטינה סופיה שרלוטה מברנדנבורג-ביירוית. באופן כללי, היו לה יחסים קרובים מאוד עם משפחתה, ומאוחר יותר היא הביאה את אמה סופיה כריסטינה מוולפשטיין ואת אחותה סופיה קרולינה מברנדנבורג-קולמבך לדנמרק. נדיבותה של המלכה למשפחתה הכבידה גם על האוצר הדני. בשנת 1766 מת בעלה כריסטיאן השישי, מלך דנמרק, ובנה פרדריק החמישי, מלך דנמרק עלה לשלטון במקומו. בתקופת אלמנותה היא בילתה בעיקר בטירת הירשהולם, וב-27 במאי 1770 היא מתה בארמון כריסטיאנסבורג.
משפחתה

ב-7 באוגוסט 1721 התחתנה סופיה מגדלנה עם כריסטיאן השישי, מלך דנמרק, ממנו נולדו לה 3 ילדים:
פרדריק החמישי, מלך דנמרק (1723–1766)
לואיזה, נסיכת דנמרק (1724)
לואיזה, נסיכת דנמרק (1726–1756), התחתנה עם ארנסט פרידריך השלישי, דוכס סקסוניה-הילדבורגהאוזן
סופיה מגדלנה, נסיכת דנמרק

סופיה מגדלנה, נסיכת דנמרק (בדנית: Sophie Magdalene af Danmark;‏ 3 ביולי 1746 – 21 באוגוסט 1813), הייתה בתו של פרדריק החמישי, מלך דנמרק ואשתו של גוסטב השלישי, מלך שוודיה.
ביוגרפיה

סופיה מגדלנה נולדה ב-3 ביולי 1746 בארמון כריסטיאנסבורג שבקופנהגן, לפרדריק החמישי, מלך דנמרק וללואיז, נסיכת בריטניה, בתם של ג'ורג' השני, מלך בריטניה וקרולינה, מרקיזת ברנדנבורג-אנסבך. בשנת 1751, בהיותה בת 5, התארסה סופיה מגדלנה עם גוסטב, נסיך הכתר של שוודיה, בהסדר שנערך על ידי הפרלמנט השוודי, נגד רצונה של המלכה השוודית לואיזה אולריקה מפרוסיה, שהעדיפה לחתנו עם אחייניתה פיליפינה, מרקיזת ברנדנבורג-שוודט. סופיה מגדלנה שהתייתמה מאמה בגיל מאוד צעיר, קיבלה חינוך דתי קפדני מאוד מסבתה ומאמה החורגת,
ב-1 באוקטובר 1766 התחתנה סופיה מגדלנה על ידי שליח עם גוסטב, ואחיה פרדריק, נסיך הכתר של דנמרק עמד מצד החתן. לאחר מכן הפליגה סופיה מגדלנה לשוודיה, שם נערך טקס הנישואין הרשמי ב-4 בנובמבר אותה שנה. סופיה מגדלנה עשתה בתחילה רושם טוב על האצולה השוודית עם היופי שלה, האלגנטיות ומיומנויות הריקוד שלה, אולם טבעה הביישני, השקט והמרוחק, גרמו לה עד מהרה אכזבה בחיי החברה. בנוסף, חמותה לא אהבה אותה, ובשל כך סכסכה בינה לבין בעלה.
בשנת 1771 מת חמיה אדולף פרדריק, מלך שוודיה, ובעלה עלה לשלטון במקומו. בשנת 1772 ביצע גוסטב הפיכה שלטונית, והחל לשלוט באופן אבסולוטי. סופיה מגדלנה הייתה שקטה ומאופקת, ואף פעם לא נכללה במעגל הקרוב של בעלה. בשנת 1784, לאחר שגוסטב חזר ממסעו לאיטליה ולצרפת, היחסים בין בני הזוג החמיצו, ובשנת 1786 הם הגיעו לעימות גלוי. גוסטב נהג לבלות יותר זמן בערבים אינטימיים עם גוסטב מאוריץ ארמפלט, ואף נתן לו חלק מחדרה בארמון המלכותי לארמפלט. בתגובה, סופיה מגדלנה סירבה להשתתף בכל אירוע רשמי עד שהחדרים יוחזרו אליה, ובנוסף היא אסרה על נערותיה לקבל את הזמנותיו ללא רשותה. בשנת 1787 היא איימה עליו וביקשה את תמיכת הפרלמנט נגדו אם ייקח את בנם איתו לפינלנד.
סופיה מגדלנה מעולם לא הייתה מעורבת בפוליטיקה, למעט פעם אחת, כאשר באוגוסט 1788, במהלך המלחמה הרוסית-שוודית (1788–1790), נתן לה בעלה את המשימה להיכנס למשא ומתן עם דנמרק, כדי למנוע הכרזת מלחמה מצד דנמרק במהלך המלחמה המתמשכת נגד רוסיה, אולם שליחותה נכשלה ודנמרק הצטרפה למלחמה נגד שוודיה.
בשנת 1792 נרצח בעלה במהלך נשף מסיכות, ובנה גוסטב הרביעי אדולף, מלך שוודיה עלה לשלטון במקומו. בתחילה היה מדובר שסופיה מגדלנה תהיה עוצרת הממלכה, אולם לבסוף קיבל את התפקיד גיסה קרל, דוכס סדרמאנלנד, וסופיה חיה חיים מבודדים הרחק מחצר המלוכה, ולא מילאה תפקיד כלשהו בחצר. בשנת 1797 קידמה סופיה מגדלנה את כלתה פרדריקה מבאדן שלא על פי כללי הטקס, משום שרצתה להקל עליה את המעבר, ולמנוע ממנה את הקשיים שהיא חוותה בתור כלה צעירה.
בשנת 1809 הודח בנה מתפקידו ונשלח לגלות בשווייץ, מה שפגע מאוד בבריאותה של ספויה מגדלנה. בשנת 1812 התדרדר מאוד מצב בריאותה, וב-21 באוגוסט 1813 מתה סופיה מגדלנה בארמון אולריקסדל.
משפחתה

ב-4 בנובמבר 1766 התחתנה סופיה מגדלנה עם גוסטב השלישי, מלך שוודיה, ממנו נולדו לה שני בנים:
גוסטב הרביעי אדולף, מלך שוודיה (1778–1837)
קרל גוסטב, דוכס סמולנד (1782–1783)
סוכן הימורים

סוכני הימורים במסלול מרוץ כלבים, בעיר רידינג
סוכן הימורים (באנגלית בריטית: Bookmaker) הוא ארגון או אדם שמנהל ומארגן הימורים על אירועי ספורט ואירועים אחרים.
סוכן ההימורים מציע למהמר יחס הימורים עבור כל אירוע עליו הוא יכול להמר, לדוגמה ניצחון של סוס מסוים במרוץ סוסים או ניצחון של קבוצת כדורגל בתוצאה מסוימת במשחק מסוים.
מגוון אירועים

סוכני הימורים במדינות רבות מתמקדים בקבלת הימורים על ספורט מקצועני, במיוחד מרוצי סוסים ומשחקי כדורגל או קריקט. עם זאת, רבים מציעים מגוון רחב יותר של אפשרויות הימורים, כולל הימורים תוצאות של בחירות, טקסי פרסים כגון האוסקר או פרס נובל. הימורים על אירועים איזוטרים מוצעים על ידי סוכני ההימורים במדינות מסוימות.
תהליכים תפעוליים

על ידי "התאמת הסיכויים" לטובתם (הצעת יחס הימורים תוך שימוש בסיכויים הנמוכים מהסיכויים האמיתיים) או על ידי פיזור סיכויים על ידי השגת 'ספר מאוזן', או על ידי קבלת מספר שווה של הימורים עבור כל תוצאה אפשרית. כאשר מתקבל הימור גדול, סוכן ההימורים עשוי גם לנסות לפזר את הסיכון על ידי קניית הימורים מחברות הימורים אחרות על אותו אירוע. סוכני ההימורים אינם מנסים בדרך כלל להרוויח כסף מההימורים עצמם, אלא על ידי פעילות כעושי שוק בה הם מרוויחים מהאירוע ללא קשר לתוצאה. שיטות העבודה שלהם דומות לאלו של אקטואר, שעושה איזון דומה של תוצאות פיננסיות של אירועים עבור חברות ביטוח.
תעשיית ההימורים בבריטניה

סוכן ההימורים הראשון בבריטניה נחשב להארי אוגדן, שפתח עסק בשנות ה-90 של המאה ה-18, אף על פי שפעילויות דומות היו קיימות בצורות אחרות מוקדם יותר במאה השמונה עשרה.
בעקבות חוק משנת 1845, ההימורים היחידים שהיו מותרים בבריטניה היו במסלולי מרוצים לסוסים. כניסה של שירותי רכבות טיולים מיוחדות הביאה לכך שכל שכבות החברה יכלו לבקר במסלולי המרוצים החדשים שנפתחים ברחבי המדינה. חנויות הימורים היו לא חוקיות ונקנסו, אך חלקן פעלו ללא הפרעה ונראה שהמשטרה העלימה עין מהם. בשנות ה-30 של המאה ה-20 פעלו כ-20,000 איש כסוכני הימורים על מרוצי סוסים בהיפודרומים, ואחרי מלחמת העולם השנייה החל לשגשג גם ענף מרוצי הכלבים. הימורים על משחקי כדורגלי נערכו על ידי מספר חברות, שהפעילו סוכנים שעברו מדלת לדלת, ואספו את תלושי ההימורים של המשתתפים ואת התשלום עבורם.
בשנת 1961, ממשלתו השמרנית של הרולד מקמילן איפשרה בחקיקה פתיחה של חנויות הימורים, עם אסדרה שנועדה להבטיח שסוכני ההימורים יפעלו בהגינות ויושר. מאז צמחה התעשייה במהירות ובשיאה הפעילה 15,000 חנויות הימורים. מספר זה ירד ל-6,219, נכון למרץ 2022, בעיקר הודות לעלייה באפשרות ההימורים באינטרנט. אחד הפעילים הגדולים בענף חנויות ההימורים היה הנדבן היהודי-בריטי סיריל שטיין, שהפעיל כ-2,000 חנויות ברחבי בריטניה.
בשנת 2001 החלו להופיע בחנויות הימורים גם מכונות הימורים מסוג Fixed odds betting terminal (אנ'), שאת רובן מספקת חברה־בת של תאגיד בבעלות איש העסקים האמריקאי רונלד פרלמן. אולם קמו להן מתנגדים רבים שטוענו שהמכונות ממכרות ומוציאות מיליארדים מכיסי התושבים העניים ביותר בבריטניה, וביקשו לאסור על הפעלתן. בעקבות המאחה החולט להגביל את סכום כל הימור במכונה ל-2 ליש"ט, החל מאפריל 2019.